इस ट्रांसजेंडर ने ट्रेनों में भीख मांगकर पैसे जुटाए और फिर कायम की मिसाल  
दो पॉवरलूम लगाए और उससे गुजर-बसर का इंतजाम किया
गुड़िया दो लड़कियों को पाल रही है और शिक्षित भी कर रही है
'बेटी बचाओ बेटी पढ़ाओ' की बड़ी मिसाल पेश कर रही गुड़िया
गुड़िया ने जन्म के बाद जिंदगी की दुश्वारियों को बहुत नजदीक से देखा था. समाज और परिवार से उपेक्षित गुड़िया को सिर्फ भाई और भाभी ने जिंदगी जीने का हौसला दिया. लिहाजा भाई के उस क़र्ज़ को वह उसकी दिव्यांग बेटी को गोद लेकर उतार रही है. भाई की उस बच्ची को गुड़िया न सिर्फ  दीनी तालीम दे रही है बल्कि उसे पॉवरलूम की बारीकियां भी सिखाकर अपने पैरों पर खड़े होने की हिम्मत दे रही है. साफ है कि जिस समाज ने किन्नर होने का दंश झेल रही गुड़िया के सामाजिक ताने-बाने में जितनी मुश्किलें खड़ी की, गुड़िया अपने उतने ही बड़े हौसले से करघे के जरिए न सिर्फ ज़िंदगी की खुशनुमा चादर बना रही है बल्कि बेटी बचाओ-बेटी पढ़ाओ का बड़ा संदेश भी समाज को दे रही है.